Συσχέτιση του πολυμορφισμού ABCBI 2677G&gt;T/A με την κατανομή των λιπιδίων πλάσματος υπερλιπιδαιμικών ασθενών
Creators: name: Πανδέρη, Αθανασία Δημητρίου
Publisher: name: Aristotle University of Thessaloniki
Year: 2015
Subjects: Γονιδιακός πολυμορφισμός
Λιπίδια αίματος
ABCB1
Gene polymorphism
Blood lipids

description: Η ABCB1, γνωστή επίσης και ως Ρ-γλυκοπρωτεΐνη (Ρ- gp), είναι το πρωτεϊνικό προϊόν του πολυμορφικού γονιδίου ABCB1 (MDR1) και η πιο σημαντική κλινικά και φαρμακολογικά ενεργή αντλία εκροής. Συμμετέχει κυρίως στην απομάκρυνση ξενοβιοτικών ουσιών, στην φαρμακοκινητική και αλληλεπίδραση των φαρμάκων και σε άλλους μεταβολικούς ρόλους, με αξιοσημείωτη την πιθανή συμμετοχή της αντλίας στην ομοιοστασία της χοληστερόλης. Σύμφωνα με παλαιότερες και νεότερες έρευνες in vitro, η P-gp συμμετέχει στην ενδοκυττάρια μετακίνηση και απέκκριση της χοληστερόλης, γεγονός που ενισχύει τον ρόλο της στην ομοιοστασία της χοληστερόλης. Επίσης, κοινοί πολυμορφισμοί του γονιδίου ABCB1 (MDR1), έχουν συσχετιστεί με τα επίπεδα ολικής χοληστερόλης (TC) και LDL-χοληστερόλης (LDL-C) του ορού του αίματος σε υπερχοληστερολαιμικούς ασθενείς από τη Βραζιλία και τα επίπεδα της απολιποπρωτεΐνης Α1 (ApoA1) του πλάσματος σε φαινομενικά υγιή άτομα από τη βορειοανατολική Γαλλία. Σκοπός της παρούσας εργασίας ήταν η διερεύνηση της συσχέτισης του κοινού πολυμορφισμού ABCB1 2677G&gt;T/A με την κατανομή των λιπιδίων πλάσματος υπερλιπιδαιμικών ασθενών από την βόρεια Ελλάδα. Στη μελέτη συμμετείχαν 168 νεοδιαγνωσμένοι υπερλιπιδαιμικοί ασθενείς, οι οποίοι προσήλθαν διαδοχικά στα εξωτερικά ιατρεία της πρώτης προπαιδευτικής κλινικής του Γενικού Νοσοκομείου ΑΧΕΠΑ της Θεσσαλονίκης και του Γενικού Νοσοκομείου Γουμένισσας και δεν ελάμβαναν υπολιπιδαιμική αγωγή. Ο προσδιορισμός των επιπέδων της ολικής χοληστερόλης (TC), των τριγλυκεριδίων (TG) και της χοληστερόλης της λιποπρωτεΐνης υψηλής πυκνότητας (HDL-C) του ορού διεξήχθη με συμβατικές μεθόδους σε αναλυτή τύπου Hitachi 912. Οι τιμές της χοληστερόλης της λιποπρωτεΐνης χαμηλής πυκνότητας (LDL-C) υπολογίστηκαν με την εξίσωση Friedewald. Ο πολυμορφισμός ABCB1 2677G&gt;T/A γονοτυπήθηκε με καθιερωμένη μέθοδο PCR-RFLP. Ο έλεγχος συσχέτισης των πολυμορφισμών με τις τιμές των λιπιδίων έγινε με τη δοκιμασία ANCOVA, χρησιμοποιώντας την ηλικία, το φύλο, τον δείκτη BMI, το κάπνισμα, την κατανάλωση αλκοόλ και το γλυκαιμικό έλεγχο (GHbA1c) ως συμμεταβλητές. Τα αποτελέσματα έδειξαν πως ο πολυμορφισμός ABCB1 2677G&gt;T/A συσχετίζεται σημαντικά με την HDL-C στους υπερλιπιδαιμικούς ασθενείς (p = 0,009). Εν κατακλείδι, από τη μελέτη μας προκύπτει ότι ο πολυμορφισμός ABCB1 2677G&gt;T/A μπορεί να αποτελεί ανεξάρτητο παράγοντα καθορισμού των επιπέδων της HDL-χοληστερόλης και ενδεχομένως και των LDL-, ολικής χοληστερόλης, γεγονός που συνηγορεί υπέρ ενός πιθανού ρόλου της P-γλυκοπρωτεΐνης στην ομοιοστασία των λιπιδίων του οργανισμού.
description: ABCB1, also known as P-glycoprotein (P-gp), is the protein product of the polymorphic gene ABCB1 (MDR1) and the most important clinically and pharmacologically active efflux pump. It is mainly engaged in removing xenobiotics, pharmacokinetics and drug interactions and other metabolic roles, including the notable potential participation in cholesterol homeostasis. According to older and newer in vitro studies, the P-gp is involved in the intracellular movement and excretion of cholesterol, which reinforces its role in cholesterol homeostasis. Also, common polymorphisms of the gene ABCB1 (MDR1), are correlated with the levels of total cholesterol (TC) and LDL-cholesterol (LDL-C) in blood serum in hypercholesterolemic patients from Brazil and levels of apolipoprotein A1 (ApoA1) of plasma in apparently healthy individuals from northeastern France. The purpose of this study was to examine the association of the common polymorphism ABCB1 2677G&gt; T/A with the distribution of plasma lipids of hyperlipidemic patients from northern Greece. A total of 168 newly diagnosed, never treated hyperlipidaemic patients from northern Greece, recruited in the outpatient clinics of the 1st Propedeutic Department of Internal Medicine, AHEPA Hospital Thessaloniki, and of the General Hospital of Goumenissa, Greece participated in this study. Total cholesterol (TC), triglycerides (TG), and high density lipoprotein cholesterol (HDL-C) were determined by conventional methods in a Hitachi 912 analyzer. Low density lipoprotein cholesterol (LDL-C) was calculated with the Friedewald equation. The ABCB1 2677G&gt;T/A gene polymorphism was genotyped with an established PCR-RFLP method. Its association with blood lipids was tested by ANCOVA, using age, sex, BMI, smoking, alcohol consumption and glycemic control (GHbA1c) as covariates. The results showed that ABCB1 2677G&gt;T/A, was significantly associated with HDL-C in these hyperlipidemic patients (p=0.009). In conclusion, the ABCB1 2677G&gt;T/A gene polymorphism could be an independent determinant of blood HDL-C levels and possibly of LDL-, total cholesterol, which supports a possible role of P-glycoprotein in lipid homeostasis of the organism.